Галімонт

**Галімонт** (*Галімунт*, *Калмонт*) — мужчынскае імя і вытворнае ад яго прозьвішча **Гольмант** (*Гольмунт*).

## Паходжаньне

Гайламунд, Гайлмунд, Гельмунд або Гальманд (Gailamunds, Geilmundus, Gelmund, Galmund, Galmand, Galmind) і Монтыгель (Montigel) — імёны германскага паходжаньня. Іменная аснова -гайл- (-гал-, -гел-) (імёны ліцьвінаў Гельвіх, Відзігайла, Інгела; германскія імёны Geilwich, Widigail, Ingeila) паходзіць ад гоцкага і бургундзкага gails 'жвавы, свавольны, ганарысты', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Галімонт азначае «жвавая гарлівасьць» (тое ж, што і імя Монтгайла).

Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — сьцьвердзілі францускі лінгвіст-германіст Раймонд Шмітляйн і амэрыканскі лінгвіст Альфрэд Зэн.

Варыянты імя ў гістарычных крыніцах: *Кгоимонтъ* (1440—1492 гады); *[[Берасьце|Берестяне]]: <…> Кголимонътовичу 7 копъ з мыта* (17 сакавіка 1488 году); *Станислав Колимонтович* (10 ліпеня 1492 году); *земяне Берестеискии Кголимонты* (каля 1516 году); *земяне Каменецкии Кголимонъты* (17 ліпеня 1516 году); *бояръ господарьскихъ на Михна а на Станислава а на Петра Кголимонтовъ* (каля 1518 году); *Петръ Кголимонтовичъ*, *Станиславъ Кголимонтъ конь. Михъно Кголимонътович конь. Яновая Кголимонътовая конь… Сестра Кголимонтова Петрухна* (1528 год); *за служебником своим Валенътиномъ Михновичом Кголимонтовичом* (5 ліпеня 1530 году); *Лаврин Колмонтович* (1537 год); *записую Валянътому Кголимонъту з двора моего [[Чарнаўчыцы|Чорнавчычъ]]* (2 чэрвеня 1537 году); *Томко Петрович Кголимонтовича* (30 ліпеня 1545 году); *Богданъ Кголимонтъ* (3 жніўня 1546 году); *земенинъ нашъ повету Троцкого Томъко Кголимонтъ* (20 жніўня 1563 году); *Юрыи Кголимонтъ* (1565 год); *земяне повету Троцкого Миколай Анъдреевичъ а Кгабрыялъ Кголъмонтъ* (29 жніўня 1565 году); *Кгабриялъ Кголимонтъ Петровичъ… Томашъ Кголимонтъ*, *Янъ Кголимонть… Валентый Кголимонтъ*, *Янъ Кголимонтъ Петровичъ… отъ отца своего Петра Кголимовта*, *Матысъ Юрьевичъ Кголимонтъ… отъ отца своего Юрья Кголимонта* (1567 год); *іеродьяконъ отецъ Макарій Кголимонтъ* (4 студзеня 1609 году); *Ian Gołmont* (18 чэрвеня 1628 году); *Daniel Golimunt* (8 лістапада 1632 году); *Macari Golimunt* (1636 год); *Jan Golmont, wileńskiego, oszmiańskiego, Lidzkiego y upitskiego Powiatów ziemianin ymieniem swym y braci swej Golmontow podpisałem* (20 кастрычніка 1655 году); *Ur. Jerzemu Golmontowi… urząd horodniczego witebskiego* (5 лістапада 1661 году); *Jan Golmont* (1667 год); *od jmci pana Albrychta Golmonta podczaszego Lidzkiego* (3 сьнежня 1668 году); *Michał Golmontowicz* (1798 год); *Elżbieta Gollmont*, *Bartłomiej Golmontt* (1804 год); *Marcin Golmuntt* (1811 год).

## Носьбіты
* Галімонтавіч — берасьцейскі баярын, які ўпамінаецца ў 1488 годзе
* Станіслаў Галімонтавіч (Калімонтавіч) — дарагічынскі бурмістар, які ўпамінаецца ў 1492 годзе
* Пётар Галімонтавіч — радунскі баярын, які ўпамінаецца ў попісе войска Вялікага Княства Літоўскага 1528 году
* Станіслаў Галімонт, Міхна Галімонтавіч, Яновая Галімонтавая і Галімонтава Пятрухна — камянецкія баяры, якія ўпамінаюцца ў попісе войскай ВКЛ 1528 году
* Томка Галімонт — зямянін Троцкага павету, які ўпамінаецца ў 1563 годзе
* Габрыял Голмант — зямянін Троцкага павету, які ўпамінаецца ў 1565 годзе
* Юры Гольмант — дзяржаўны дзяяч Вялікага Княства Літоўскага, гараднічы віцебскі
* Даніель Галімунт — электар караля польскага і вялікага князя літоўскага Ўладзіслава Вазы ад Віленскага ваяводзтва Вялікага Княства Літоўскага
* Андрэй Галімант (Andrzey Golimont) — электар караля польскага і вялікага князя літоўскага Станіслава Ляшчынскага ад Кіеўскага ваяводзтва

Галімонты або Галімунты (Golimunt) гербу Сьлепаўрон і Гольманты гербу Лебедзь — літоўскія шляхецкія роды зь Віленскага і Лідзкага паветаў. З XVI ст. прыдомкам Галімонт або Галімунт карыстаўся літоўскі шляхецкі род Цехніцкіх гербу Пакора.

Галіманты-Палякоўскія — літоўскі шляхецкі род.

Галімунтовічы (Golimuntowicz) гербу Пакора — літоўскі шляхецкі род.

Галімант (Golimont) — прозьвішча, зафіксаванае ў XIX стагодзьдзі ў ваколіцах Сувалкаў.

У актах Вялікага Княства Літоўскага ўпамінаўся маёнтак Гальмонтаўшчызна ў Менскім ваяводзтве.

На гістарычнай Смаленшчыне адзначаецца прозьвішча Галімонт.

На гістарычнай Ашмяншчыне існуе вёска Гольманты, на гістарычнай Лідчыне — Гольманцішкі.

## Глядзіце таксама
* Гайла
* Мунд

## Заўвагі

## Крыніцы

## Літаратура
* 

Катэгорыя:Мужчынскія імёны